Hierdie artikel handel oor die Maansending. Daar is ook 'n film met die naam Apollo 13. Apollo 13 was 'n Amerikaanse ruimtesending, deel van die Apollo program. Dit was veronderstel om die derde sending te wees om op die maan te land, maar dit het probleme ondervind. Die ruimtetuig is om 13:13 (CST) op 11 April 1970 vanaf Kennedy-ruimtesentrum, Florida, gelanseer, maar die maanlanding moes afgestel word nadat 'n suurstoftenk aan die tuig op die tweede dag van die reis ontplof het. Ten spyte van erge ontbering veroorsaak deur beperkte krag, 'n verlies aan kajuithitte, tekort aan drinkwater, en die kritieke behoefte om die koolstofdioksiedverwyderingstelsel tydelik te maak werk, keer die bemanning veilig terug na die Aarde op 17 April. Gelanseer: 11 April 1970 vanaf Kennedy-ruimtesentrum, platform 39A. Terugkeer: 17 April 1970 Bemanningslede: Jim Lovell, bevelvoerder; Jack Swigert, beheermodulevlieënier; Fred Haise, maanmodulevlieënier. Beheermodule: Odyssey Maanmodule: Aquarius Beoogde maanlandingsarea: Fra Mauro hooglande.